เสี่ยงรอบด้าน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 1 ก.พ. 2554
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 1 ก.พ. 2554 
...หุ้นทั่วโลกผวาจลาจลในอียิปต์ กดดัชนีหุ้นไทยเปิดร่วงไหลจู๊ดลงกว่า 16 จุด ระหว่างวันทำท่าฟื้น แต่ช่วงบ่ายเจอแรงขายต่างชาติซ้ำอีกรอบ ทำดัชนีปิด 964.10 จุด ลบ 17.73 จุด
...ต่างชาติขาย 884 ล้านบาท สถาบันในประเทศถล่ม 1,185 ล้านบาท
...ระหว่างนี้ตลาดหุ้นไทยเจอแรงกระแทก ปัจจัยเสี่ยงรอบด้านทั้งปัจจัยภายนอกที่คาดไม่ถึงอย่างอียิปต์ และการเมืองภายใน แรงกดดันทัพกีฬาสี ทำเสถียรภาพการเมืองสั่นคลอน ถูกบีบเป็นแซนด์วิช
...นักลงทุนตื่นขายหุ้น ADVANC (แอดวานซ์ อินโฟร์ เซอร์วิส) ผลกระทบข่าวเรียกเก็บเงินกว่า 7 หมื่นล้านบาท จากทีโอที ตอนนี้ยังไม่มีอะไรแน่นอน ทางที่ดีควรรอหนังสืออย่างเป็นทางการ รอให้ทุกอย่างชัวร์ค่อยทำอะไรกับหุ้น 
...หุ้นอินโดรามา เวนเจอร์ (IVL) ลงมาถึงจุดต่ำสุดๆ แล้ว ราคาแม่แถว 38.75-39 บาท ใกล้เคียงกับราคาหลังใช้สิทธิ IVLT1 สูงต่ำต่างกันไม่กี่สตางค์ ถือลงทุนมองกันยาวๆ ไม่ขี้เหร่
...ลุ้นใจจดใจจ่อหุ้นจี สตีล (GSTEEL) จะปิดดีลกับ “มิตตาล”เจ้าใหญ่เบอร์ 1 เหล็กโลกได้หรือไม่ เท่าที่ฟังเวลายังไม่กำหนดว่าต้องเป็นเร็วๆ นี้ หรือ 12 อาทิตย์นี้